# Ivan Perišić

Ivan Perišić|  |
| Lični podaci |
| Datum rođenja | 2. veljače 1989. |
| Mjesto rođenja | Split,  Hrvatska |
| Nacionalnost | Hrvat |
| Visina | 1.87 m |
| Pozicija | krilni vezni igrač |
| Omladinski pogoni |
|  |
| 2005. - 2006. 2006. - 2007. | Hajduk Split Sochaux |
|  |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2006 – 2009 |  Sochaux B | 36 (8) |
| 2009 | →  Roeselare | 17 (5) |
| 2009 – 2011 |  Brugge | 70 (31) |
| 2011 – 2013 |  Borussia D. | 42 (9) |
| 2013 – 2015 |  VfL Wolfsburg | 70 (18) |
| 2015 – 2022 |  FC Inter | 208 (49) |
| 2019 – 2022 | →  FC Bayern | 22 (4) |
| 2022 – 2024 |  Tottenham | 39 (1) |
| 2024 |  Hajduk Split | 8 (1) |
| 2024 |  PSV Eindhoven | 11 (1) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2011 – |  Hrvatska | 140 (33) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 1.11.2025.  \*\* Nastupi i golovi u nacionalnoj reprezentaciji tačni su do 1.11.2025. |

**Ivan Perišić** (Split, 2. veljače 1989.), hrvatski nogometaš. Igra na poziciji krilnog veznog igrača, a trenutačno je član nizozemskog PSV-a.

## Biografija

### Klupska karijera

Kada je imao samo sedamnaest godina bio je ponajbolji mladi igrač Hajduka i u Split su počeli stizati najpoznatiji europski klubovi poput PSV-a, Ajaxa, HSV-a i R.S.C. Anderlechta. U ljeto 2006. godine na zahtjev tadašnjeg trenera Sochauxa Alaina Perrina, bivši Hajdukov kadet potpisuje za taj francuski klub. Već s nepunih 18 godina odlazi u Sochaux, zbog čega je na koncu Hajduku isplaćena odšteta od 360 tisuća eura. U svojoj prvoj sezoni Perišić se nije naigrao, dapače nije upisao ni jednu službenu utakmicu, tek je dva puta bio na klupi. Odlaskom Perrina s klupe Sochauxa u ljeto 2007. godine, Ivan pada u drugi plan.

U zimskom prijelaznom roku 2008./09. odlazi u belgijskog prvoligaša Roeselarea na posudbu, 14. plasirani klub prošle sezone Jupiler lige. U nekim novinama naslovne stranice su nosile naslov "Novi Aljoša Asanović". Odmah po dolasku, Perišić je uspio izboriti mjesto prvotimca i u kratkom vremenu postaje najbolji igrač kluba. U Jupiler ligi upisao je četiri gola i dvije asistencije. Kada se tome pridoda i statistika iz belgijskog kupa, Perišić je u devet utakmica zabio sedam golova golova te dodao dvije asistencije. Na kraju sezone aktualizirala se priča gdje će Perišić završiti iduće sezone, u medijima je kružila priča da je već sve dogovoreno s Anderlechtom, ipak Perišić je na kraju potpisao trogodišnji ugovor za Club Brugge.

U sezoni 2010./11. Perišić je postigao 22 pogotka za Club Brugge u belgijskoj prvoj ligi, čime je osvojio titulu najboljeg strijelca lige. Udruga profesionalnih nogometaša Belgije proglasila ga je igračem godine. Nakon završetka sezone prelazi u njemačkog prvaka Borussiju Dortmund. Za klub iz Dortmunda postigao je 12 pogodaka u 64 utakmice u svim natjecanjima. 6. siječnja 2013. Perišić je potpisao za Wolfsburg.

### Reprezentacija

Za Hrvatsku nogometnu reprezentaciju prvi put je bio pozvan za ogled s Češkom u Puli 9. veljače 2011.
Reprezentativni debi imao je u Tbilisiju protiv Gruzije ušavši u igru umjesto Ivana Rakitića u 61. minuti.

## Reference

## Vanjske veze

* Profil na www.transfermarkt.de
* Profil na www.hns-cff.hr